Hei. Olen Susanna Kokkonen ja toimitan tätä Tiimalasi ohjelmaa.
Tiimalasin ajatus on, että aikaa on takanamme ja edessämme.
Ilmiöt, joita näemme ympärillämme liittyvät tuohon aikaan.
Tässä ohjelmassa tarkastelen yhteiskuntaa -
nimenomaan historian ja nykyisyyden kautta.
Tässä ohjelmajaksossa vieraanani on Israelin suurlähettiläs Suomessa, -
Hagit Ben Yaakov
Hän on myös suurlähettiläs Eestiin, -
ja hän ollut täällä lyhyen aikaa, vain kesästä 2020 saakka.
Tämä haastattelu käydään englanniksi.
Suurlähettiläs Hagit Ben Yaakov, olet hyvin tervetullut ohjelmaani.
Shalom. Kiitokset minun puolestani. On suuri kunnia saada olla mukana.
Näin suurlähettiläs hepreankielellä kiitti TV7:ää, että saa olla mukana.
Suurlähettiläs Ben Yaakov olet ollut Suomessa hieman alle vuoden.
Toivotamme sinut tervetulleeksi.
Katsojamme ovat innoissaan tavatessaan sinut ohjelmassani.
Kertoisitko meille hieman omasta taustasi.
Missä synnyit, ja opiskelit?
Synnyin Etelä-Israelissa Beershevan pikkukaupungissa.
Lähdin sieltä vasta mennessäni armeijaan ja edelleen yliopistoon.
Opiskelin Lähi-idän opintoja, -
yleistä historiaa ja Israelin historiaa filosofian maisterin tutkintoon.
Hyvin pian valmistuttuani pääsin Ulkoministeriöön.
Kuinka tiesit, että halusit tulla diplomaatiksi?
En tiennytkään; itse asiassa halusin tulla opettajaksi, -
opettaa historiaa lapsille.
Mutta minua kannustettiin hakemaan Ulkoministeriöön -
ja tein hakemuksen.
Niin minusta sitten tuli diplomaatti.
Missä asemamaissa olet ollut ennen Suomea?
Olin Filippiineillä suurlähettilään kakkoshenkilönä; -
sitten Ankarassa, Turkissa, mikä oli tosi kiinnostavaa.
Olin siellä, kun 11.7 terrori-iskut tapahtuivat aikoinaan.
Työskentelin myös Latvian ja Liettuan lähetystöissämme.
Olin ministeriössä Jerusalemissa näiden asemamaiden välillä.
Tuo on todella mielenkiintoista, koska olet ollut niin erilaisissa maissa.
Baltian maita tunnemme tietysti parhaiten.
Mutta nyt liittyen Suomen ja Israelin suhteisiin; -
mikä on sinun prioriteettisi tässä suhteessa?
Mitä haluaisit omalta ajaltasi täällä?
Viime marraskuussa vietimme maittemme diplomaattisuhteiden -
70-vuotisjuhlaa, -
joten minulle se oli hieno mahdollisuus tulla tänne juhlan merkeissä.
Haluaisin nähdä enemmän kehitystä talouden alueella, -
taloudellista yhteistyötä Tutkimuksen ja Kehityksen alueella, -
teknologian alalla ja liittyen ilmastonmuutokseen.
Nämä asiat ovat korkealla molempien maiden prioriteeteissa.
Teimme lähetystössä jopa ruutumerkin, -
joka sanoo Innovaatio Yhteistyö, Suomi ja Israel.
Laitamme tuon merkin joka paikkaan vuosina, jotka olen täällä.
Mahtavaa, sillä molempien maiden -
Tutkimus- ja Kehityssektoreiden välillä on paljon samankaltaisuutta.
Mutta onko maiden välisessä suhteessa haasteita?
Onko mitään haastavampaa, mihin aiot käydä käsiksi? - Ei oikeastaan.
Olen saanut yhteistyöhaluisen ja lämpimän vastaanoton -
kaikilta Ulkoministeriössä -
siis niiltä, joita koronasta huolimatta pääsin tapaamaan.
Aloitimme jo yhteistyön joidenkin suomalaisten kollegoiden kanssa;
mietimme, kuinka voimme toimia kehittääksemme yhteisiä projekteja.
Jopa koronakin on yhteistyön kehittämisen mahdollisuus.
Mahtavaa kuulla.
Olemme kiitollisia halukkuudesta tehdä yhteistyötä.
Mutta nyt haluan tarkastella sitä, mitä tapahtuu Lähi-Idässä.
Omassa Instagramissani huomasin israelilaisten ystävieni -
esittävän kuvia Dubaista. He olivat jo lomailemassa Dubaissa.
Ihmiset kaikkialla näkevät tämän, ja uudet rauhansopimukset.
He eivät voi käsittää, kuinka tämä tapahtui niin nopeasti tai yhtäkkisesti.
Miksi nyt? Voitko kertoa enemmän?
Ei se ole yhtäkkistä, sillä Ulkoministeriö ja -
muutkin ministeriöt ovat tehneet työtä sen eteen jo yli vuosikymmenen ajan.
Perusta sopimuksille oli jo laskettu -
ja siksi voimme heti sopia niin monista asioista.
Kehitys, viisumisopimukset; -
se kaikki auttaa ihmisiä kohtaamaan.
Sekin auttoi, ettemme ole käyneet sotia näiden maiden kanssa.
Eli Yhdistyneet Arabiemiirikunnat, Bahrain, Marokko ja sittemmin Sudan
ovat maita, joiden kanssa emme ole koskaan käyneet sotaa, -
mikä helpotti normalisoitumista.
Tietysti Yhdysvalloilla oli roolinsa tässä kaikessa.
Mutta kulissien takainen työ ja -
verkostojen rakentaminen oli tärkeintä.
Meillä oli salaisia kontakteja, -
jotta kun aika oli kypsä, voimme tehdä sopimukset julkisesti.
Mutta toki Trumpin hallinnolla oli osuus asiaan.
Jotkut ystävistäni esittivät kuvia, -
joissa he olivat Dubain vihannestorilla.
Siellä Israelin lippua käytettiin nyt mainonnan ja myynnin välineenä.
Tämä olisi ollut mahdoton ajatus kymmenen vuotta sitten.
Ei olisi voinut kuvitella, että tuotteita myydään Dubain torilla -
käyttämällä Israelin lippua.
Kun palasin aikoinani Ankarasta Jerusalemiin -
olin vastuussa ministeriön talousosastosta.
Osa työstäni oli arabiboikotin käsittelemistä.
Silloin kaikki nämä valtiot boikotoivat Israelia.
Ne eivät harjoittaneet kauppaa kanssamme.
Monet yritykset pelkäsivät boikottia eivätkä uskaltaneet -
harjoittaa kauppaa kansamme peläten joutuvansa boikottilistalle.
En voinut uneksia, että näkisin sen, mitä on tapahtunut nyt.
Se on toteutunut haave, jota emme voineet kuvitella.
Israel on halunnut rauhaa aina.
Teemme rauhan vuoksi, mitä tarvitaan, -
Israelin turvallisuudesta huolehtien.
Taloudellinen yhteistyö seuraa välittömästi.
Näemme talouden kukoistavan.
Viisi kuukautta rauhansopimusten jälkeen -
kauppasopimuksia on tehty Arabiemiraattien ja Bahrain kanssa -
lähes miljoonan dollarin arvosta.
Hämmästyttävää!
Sen lisäksi voin kertoa jotain hyvin koskettavaa.
Kun valtuuskunta Arabiemiraateista vieraili Israelissa ensimmäistä kertaa,
heidät vietiin Jad Vashemiin.
Kansainvälisenä Holokaustin muistopäivänä -
he tekivät videon omista tunteistaan. Se oli todella koskettavaa.
He ymmärtävät asian, ja kertovat siitä ihmisille kotimaissaan.
Niin koskettavaa!
Näin sen videon yhdellä Israelin TV kanavista.
Osallistujien kasvot näkyivät kuvissa.
Mukana oli ihmisiä jopa Saudi Arabiasta.
Olin työssä Jad Vashemissa kauan, -
ja ymmärrän, kuinka keskeinen asia Holokausti on.
En voinut uskoa videota. Se saa ihmisen itkemään.
Rauhansopimukset ovat yksi asia, -
mutta tässä on tunnepuolen yhdistyminen, -
joka tekee rauhasta todellisuutta.
Mutta nyt haluan käsitellä toista alueen valtiota, Irania.
Monet katsojistamme tietävät, että Iran rakentaa ydinasetta.
Eikä se ole uskon asia, sillä todistusaineisto tulee YK:lta -
ja kansainvälisiltä tarkastajilta.
Mitä Iran haluaa saavuttaa alueella?
Millaisen roolin Iran haluaa?
Iranin uhka ei liity vain ydinaseeseen. Puhumme terrorismista.
Kun puhumme Iranista, puhumme terrorismista, -
jota se harjoittaa käyttämällä eri toimijoita.
Terrorismia on Syyriassa, Jemenissä ja Irakissa.
Koko Lähi-Itä vedetään selkkaukseen, joka uhkaa muitakin alueita.
Viimeksi oikeuslaitos Belgiassa -
tuomitsi Iranin laskuun työskentelevän toimijan Brysselissä -
eli uhka on todellinen myös Euroopassa.
Meidän täytyy olla todella tarkkoja.
Iran haluaa olla voimatekijä alueella, -
mutta vaikuttaa kaikkiin alueisiin.
Meidän täytyy toimia ja toiminnan pitää olla kansainvälistä.
Israel puhuu tämän kansainvälisen toiminnan puolesta.
Toivomme, että ydinasesopimus pysyy.
Yhdysvaltojen uusi hallinto miettii toimintamalleja, -
mutta on pitänyt kovan linjan.
Iranin tulee täyttää kaikki sopimuksessa asetetut ehdot.
Jos ehtoja ei täytetä, pakotteita ei pureta.
Irania täytyy selvästi painostaa enemmän.
Iran ei saa saavuttaa tavoitteitaan uhkailuilla.
Iranhan ei ole uhka vain Israelille.
Arabivaltiot alueella, jotka ehkä olivat aiemmin Israelin vihollisia, -
etsivät nyt johtajuutta tämän asian suhteen.
Mikä on heidän pelkonsa Iranin suhteen?
Mistä tässä asiassa on kysymys?
Kiitos muistutuksesta.
Tämä asiahan liittyy solmittuihin rauhansopimuksiin.
Meillä on äärimmäinen valtio eli Iran, -
jota vastassa ovat maltilliset valtiot.
Iran on lähialueella ja se on uhka, -
joka aiheuttaa epätasapainoa myös näiden maltillisten valtioiden sisällä.
Mitä enemmän maltillisia valtioita liittyy rauhansopimuksiin, -
sitä paremmin voimme taistella äärimmäistä uhkaa vastaan.
Meillä ja näillä valtioilla on yhteinen intressi pitää Iran kaukana -
tavoitteestaan ja estää epätasapaino Lähi-Idän valtioiden sisällä.
Puhumme hyvin arkaluontoisista asioista ja kysynkin varovasti, -
onko sinulla ajatusta, -
että enemmän valtioita haluavat tehdä rauhan Israelin kanssa?
Tässähän on negatiivinen puoli eli Iranin pelko, -
mutta myös positiiviset seuraukset, jotka seuraavat rauhansopimuksia.
Alueen valtiot näkevät sopimusten positiiviset seuraukset.
Vaikkapa tuhannet turistit -
eli turismi on tärkeä elinkeino, joka luo paljon uusia työpaikkoja.
Uusien työpaikkojen lisäksi on muutakin taloudellista seurausta.
En voi puhua kaikesta, mutta kulissien takainen työ on tärkeintä, -
jotta voimme saavuttaa näitä tavoitteita sujuvasti.
Tiedämme, että alueella on muita valtioita, -
jotka ovat positiivisia ja kiinnostuneita, mutta odottavat.
Rohkaisemme niitä liittymään rauhansopimuksiin.
Mennään nyt Koronavirukseen -
ja siihen, kuinka Israel on toiminut pandemian keskellä.
Israel on saanut Suomessa ja muuallakin -
tiedotusvälineiden positiivista huomiota pandemian hoidosta.
Erityisesti Israelin nopea rokotusohjelma -
on saanut paljon myönteistä julkisuutta.
Voitko kertoa, mitä tapahtuu tämän asian suhteen?
Ja jos uskallat veikata tulevaisuuden suhteen, voit tehdä senkin.
Koronan tulevaisuudesta en uskalla sanoa mitään.
Tätä haastattelua tehdessä jopa 40% israelilaisista on rokotettu.
Noin puoli miljoonaa ovat saaneet toisen rokotteen.
Sairastuneiden määrät ovat alkaneet hieman pienentyä.
Voimme olla ylpeitä siitä, -
että olemme saaneet positiivista huomiota koronan hoidostamme -
ympäri maailmaa.
Teemme kaikkemme auttaaksemme lääketieteellistä tutkimusta -
rokotusohjelmaan liittyen.
Kaksi israelilaista sairaalaa, Ichilov ja Hadassa, -
ovat kehittämässä lääkettä.
Meillä olisi siis mahdollisesti sekä lääke että rokote, -
joilla saisimme tämän yhteiskuntaa rasittavan taakan loppumaan.
Epidemia on vaikuttanut myös talouteen.
Tiedämme, että Israelissakin on käynyt niin.
Pystyykö Israelin talous toipumaan tästä koettelemuksesta?
Miltä Israelin talous näyttää juuri nyt?
Talous on jollakin tavalla selvinnyt, -
mutta tämän vuoden loppu tai ensi vuosi tulee näyttämään koko tilanteen.
Hallitus tekee minkä se pystyy minimoidakseen seuraamuksia.
Pandemia on aiheuttanut työttömyyttä ja vaikuttanut opetussektoriin.
En osaa sanoa, kuinka ja milloin pääsemme tästä yli.
Menee yli vuosi ennen kuin palaamme normaaliin, -
kuten oli ennen pandemiaa. Tämä on todella vaikeaa.
Tämä on ollut hyvin vaikeaa monille eri maille ja taloudelle.
Pahinta lienee se, että emme voi ennustaa mitään, -
sillä emme tosiaan tiedä, mitä tuleman pitää.
Monet katsojamme rukoilevat Israelin puolesta.
Monet katsojat kokevat Israelin hyvin tärkeäksi -
jopa heidän identiteetilleen Raamattuun uskovina kristittyinä.
Oletko jo tavannut ihmisiä, -
jotka toimivat Israelin suhteen seurakunnissa?
Koronan takia en ole oikein päässyt tapaamaan ihmisiä.
Olen silti tavannut monia kristillisten järjestöjen johtajia.
Tunnen sen tuen ja rakkauden ja se on niin tärkeää.
Kiitän TV7 katsojia tuesta, jota osoitatte Israelille, meille.
Monet katsojistamme varmasti haluaisivat kuulla sinulta vinkkejä -
siitä, mitä apua heiltä kaivataan.
Jos katsoja rakastaa Israelia ja juutalaista kansaa, -
mikä on kaikkein merkittävin tuki tai teko, jonka he voivat tehdä?
Mikä olisi paras tapa toimia sinun mielestäsi?
Haluan katsoa aikaan koronan jälkeen.
Silloin tulee olemaan tosi tärkeää, että mahdollisimman monet Suomesta -
ja muualta tulevat Israeliin vierailemaan pyhillä paikoilla, -
mutta myös muissa israelilaiskohteissa.
Arvostamme sitä, että turismi palaa jälleen Israeliin.
Se on todella tärkeää.
Vierailijan kannalta vierailu jossakin tekee helpommaksi -
ymmärtää tuota paikkaa.
Eli nyt sinä katsot maailmaan koronan jälkeen -
ja silloin tärkeintä on tulla vierailulle Israeliin.
Ehdottomasti niin.
Minä itse ja kaikki katsojat -
haluamme tulla Israeliin niin pian kuin se on mahdollista.
Se vain riippuu olosuhteista, koronasta ja siitä, -
kuinka pian voimme saada luvan matkustaa ja tulla maahan Israeliin.
Mutta onko mitään muuta, mitä haluaisit sanoa katsojillemme?
Haluan kiittää sinua, Susanna, että kutsuit minut haastatteluun, -
ja TV7 kanavaa. Kiitän kaikkia katsojia, jotka tukevat Israelia, -
koska se on meille todella tärkeää. Se antaa meille voimaa.
Kiitän hepreaksi Todah Raba!
Haluamme seisoa rinnakkain, se on se, mitä sanot.
Raamattu puhuu siitä ja sanoo hepreaksi -
”Hine ma tov uma naijim Lashevet achim gam jachad”, -
eli ”kuinka hyvää ja suloista on, kun veljet asuvat sovussa keskenään”.
Seisomme kansakuntasi rinnalla omistautuneesti, -
mutta myös viisaalla tavalla tehden juuri ne asiat, jotka oikeasti auttavat.
Haluamme kiittää sinua tästä haastattelusta, ajastasi -
ja siitä, että tulit tänne tänään.
Tieto, jota annoit katsojille Iranista, -
rauhansopimuksista ja muista asioista, oli tärkeää.
Kiitos siitä Suurlähettiläs Hagit Ben Yaakov.
Hyvät katsojat, olitte mukana Tiimalasi ohjelmassa, -
jossa saimme suoraa informaatiota uusista rauhansopimuksista, -
Israelin koronatilanteesta, uhkista, joita tuolla alueella on yhä olemassa.
Tämä oli erittäin arvokasta tietoa, -
koska saimme sen valtiovallan viralliselta edustajalta.
Uskon, että voimme paremmin toimia ja puhua Israelin puolesta, -
ja rukoilla, kun meillä on juuri tätä ajankohtaista tietoa.
Seuraavassa ohjelmassani keskustelen samoista aiheista -
mutta silloin vieraanani on monille tuttu Aaron Ibrahim.
Hän on kotoisin Israelista mutta on asunut kauan Suomessa -
ja tuntee hyvin Lähi-idän. Sen ongelmat, haasteet ja -
uudet asiat, joita alueella tapahtuu.
Muistathan olla mukana seuraavassa jaksossa, -
jossa jatkamme keskustelua Lähi-idän ajankohtaisista ilmiöistä.
Kiitos, että olitte mukana tässä ohjelmassa ja näkemiin.
Keskustelin äsken Israelin Suomen suurlähettilään kanssa -
Lähi-idän uudesta tilanteesta, rauhansopimuksista, -
uhkista ja myös mahdollisuuksista.
Tämä ensikädentieto on tärkeää, jotta voimme tukea Israelia -
ja rukoilla sen puolesta.
Tue tätä ohjelmaani.
Voit tehdä sen puhelimitse numerossa 0600-10177
tai pankkitilinkautta käyttämällä juuri tämän ohjelman viitettä -
tai netin kautta lahjoittamalla.
Kiitos tuestasi.
Suomennos: Susanne Kokkonen